KUUENDA KOOSSEISU

OTSUS

Haapsalu,								28. mai 2010 nr 
									Eelnõu

Loa andmine vara võõrandamiseks 
avaliku kirjaliku enampakkumise korras 
(Lihula mnt 21-19)

Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”; kohaliku omavalitsuse korralduse seaduse § 6 lg 1, § 22 lg 1 p 37; Haapsalu põhimääruse § 12 lg 1 p 43, § 54 lg 3 ja haldusmenetluse seadusest, Haapsalu Linnavolikogu otsustab:

1.	Võõrandada avaliku kirjaliku enampakkumise korras Haapsalu linnale kuuluv korteriomand:
-	kinnistu registriosa number 1484932;
-	reaalosa korter Lihula mnt 21-19, Haapsalu;
-	üldpind 21,0 m2;
-	katastritunnus 18301:019:0002;
-	pindala 2270 m2;
-	210/4752 mõttelist osa maatükist;
-	katastriüksuse sihtotstarve elamumaa 100%.

2.	Korteriomand müüa avaliku kirjaliku enampakkumise teel, minimaalseks alghinnaks määrata 70 000,00 (seitsekümmend tuhat) Eesti krooni.

3.	Korteriomandi ostuhind Eesti kroonides tuleb enampakkumise võitjal tasuda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 AS SEB  Pangas või notari deposiitkontole või esitada panga kinnitus ostuhinna tasumise kohta 3 pangapäeva jooksul peale ostu-müügilepingu sõlmimist. Korteriomandi notariaalne ostu-müügileping tuleb Ostjal sõlmida 30 päeva jooksul linnavolikogu otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel korralduses nimetatud Ostja poolt kuulub otsus linnavolikogu poolt kehtetuks tunnistamisele vastava otsuse tegemise teel.

4.	Notaritasu kinnistu korteriomandi müügilepingu vormistamise eest maksab Ostja.

5.	Korteriomandi müügi korraldajaks määrata Haapsalu Linnavalitsus.
6.	Haapsalu linna nimel volitada ostu-müügilepingule alla kirjutama aselinnapea Peeter Vikman.

7.	Otsuse peale võib esitada kaebuse Tallinna Halduskohtule halduskohtumenetluse seaduses sätestatud korras 30 päeva jooksul otsuse teatavakstegemisest.

Jaanus Karilaid
Volikogu esimees

SELETUSKIRI 
Eelnõule „Loa andmine vara võõrandamiseks avaliku kirjaliku enampakkumise korras (Lihula mnt 21-19)“

Haapsalu linnale Lihula mnt 21-19 kuuluv korteriomand asub kinnistul üldpindalaga  2270 m2. Korter 19 on asustamata. Korteri üldine seisukord on halb, renoveerimata. Korteri väärtust vähendab kõrge kommunaalkulu.  

Haapsalu Linnavalitsuse hinnangul on nimetatud korteriomandi turuväärtus seisuga 01.05.2010  170 000 krooni. Tegeliku turuväärtuse määrab enampakkumise korraldamine. 
Korteri minimaalne alghind on 1221 kr/m2.
 
Kuna linn oma põhifunktsioonide teostamiseks eelnõus esitatud korteri ei vaja, teeme ettepaneku see müüa.

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea
14.05.2010